Source: https://www.riigiteataja.ee/akt/621369?tegevus=salvesta-link
Timestamp: 2019-12-14 22:37:30+00:00

Document:
Allkirja ning ärakirja, väljavõtte või väljatrüki õigsuse ametliku kinnitamise õigust omavate haldusorganite määramine – Riigi Teataja
Allkirja ning ärakirja, väljavõtte või väljatrüki õigsuse ametliku kinnitamise õigust omavate haldusorganite määramine
Allkirja ning ärakirja, väljavõtte või väljatrüki õigsuse ametliku kinnitamise õigust omavate haldusorganite määramine - sisukord
§ 1 Allkirja õigsuse ametlik kinnitamine
§ 2 Allkirja õigsuse ametlik kinnitamine Välisministeeriumis
§ 3 Allkirja õigsuse ametlik kinnitamine sõiduki kasutamise volikirjal
§ 4 Ärakirja, väljavõtte ning väljatrüki õigsuse ametlik kinnitamine Välisministeeriumis
§ 5 Ärakirja ja väljavõtte õigsuse ametlik kinnitamine vanglas
Vastu võetud 24.09.2002 nr 305
RT I 2002, 79, 471
27.08.2003 RT I 2003, 59, 396 01.09.2003
Määrus kehtestatakse «Haldusmenetluse seaduse» (RT I 2001, 58, 354; 2002, 53, 336; 61, 375) § 23 lõike 1 ja § 24 lõike 4 alusel.
§ 1. Allkirja õigsuse ametlik kinnitamine
Haldusorganid võivad ametlikult kinnitada allkirja õigsust neile esitataval dokumendil.
§ 2. Allkirja õigsuse ametlik kinnitamine Välisministeeriumis
Välisministeeriumi struktuuriüksustena võivad Eesti Vabariigi välisesindused ametlikult kinnitada allkirja õigsust dokumendil, sõltumata sellest, millisele haldusorganile see dokument esitamisele kuulub.
§ 3. Allkirja õigsuse ametlik kinnitamine sõiduki kasutamise volikirjal
Eesti Riiklikul Autoregistrikeskusel on õigus kinnitada allkirja õigsust «Liiklusseaduse» (RT I 2001, 3, 6; 93, 565; 2002, 38, 234; 61, 375; 63, 387) § 17 lõikes 4 ettenähtud volikirjal, kui juht soovib Eestis registreeritud sõiduautoga või kuni 3500-kilogrammise registrimassiga veoautoga sõita Eestist välja.
§ 4. Ärakirja, väljavõtte ning väljatrüki õigsuse ametlik kinnitamine Välisministeeriumis
Välisministeeriumi struktuuriüksustena võivad Eesti Vabariigi välisesindused ametlikult kinnitada teise haldusorgani väljastatud dokumendi ärakirja või väljavõtte õigsust või teise haldusorgani peetava automatiseeritud andmekogu väljatrüki õigsust.
§ 5. Ärakirja ja väljavõtte õigsuse ametlik kinnitamine vanglas
Vangla juhina võib vangla direktor ametlikult kinnitada kohtuotsuse ärakirja või väljavõtte õigsust.
[RT I 2003, 59, 396 - jõust. 01.09.2003]

References: § 1

§ 2

§ 3

§ 4

§ 5
 § 23
 § 24

§ 1

§ 2

§ 3
 § 17

§ 4

§ 5